Dan Barna, un nou atac la PNL din cauza relației cu PSD: Cele mai multe promisiuni făcute USR s-au dărâmat

Liderul USR, Dan Barna, a atacat din nou PNL, sâmbătă după-amiază, la Digi24, spunând că cele mai multe promisiuni făcute de liberali partidului său s-au dărâmat de-a lungul timpului.

Rareș Bogdan, prim-vicepreședintele PNL, a intrat în direct și a declarat că nu știe cum va reuși să convingă de faptul că nu există niciun blat între liberi și PSD:

”Nu știu cum voi reuși să conving că nu există niciun fel de blat între PNL și PSD. Același interes (referitor la anticipate, n.red.) există, într-adevăr. Eu cred că România are nevoie de anticipate, cu analiză foarte corectă asupra ordonanțelor asumate de noi. Este imperios necesar să ajungem la alegeri anticipate. Ne-ar fi plăcut să avem și două tururi de scrutin, dar urmăriți ce face doamna Weber. Era pregătită să atace această ordonanță și ne-ar fi blocat. Astăzi, România nu poate continua așa. Am guvernat trei luni de zile și am făcut lucruri extraordinare”, a declarat Rareș Bogdan, sâmbătă după-amiază, la Digi24.

Declarația lui Dan Barna vine după ce Claudiu Năsui, președintele USR București, a acuzat PNL și PSD de blat pe votarea bugetului capitalei: ”SCANDALOS! USL trăiește! Doi consilieri PNL au votat bugetul propus de Gabriela Firea! Cei doi au votat și PUZ-ul coordonator al Sectorului 6, document care ridică mari semne de întrebare cu privire la bunele intenții atât ale celor care l-au întocmit cât și ale decidenților care l-au supus la vot”, arată USR București, organizație condusă de Claudiu Năsui, pe pagina de Facebook. Citește mai multe detalii aici.

Totodată, și liderul PLUS, Dacian Cioloș, a intensificat războiul declarațiilor cu Ludovic Orban și PNL, aducând în discuție posibilitatea unei înțelegeri de tip USL 2 pentru a împiedica organizarea alegerilor locale în două tururi. Vezi mai multe detalii aici.

sursa foto: Inquam Photos/ Octav Ganea

Citește și

Barna și Cioloș intensifică războiul cu Orban și PNL, noul adversar al Alianței USR/PLUS în campania pentru alegerile din acest an